PASTORIT AREENALLA Rein Uuemõis 4/4
Jumalan siunausta ja tervehdys jokaiselle rakkalle katsojalle, -
joka kaipaa kuulla Jumalan sanaa!
En ole mikään sanaseppo.
Olen vain virolainen vanha mies, -
joka rakastaa Jumalaa.
Jatkamme ohjelmasarjaa Pastorit areenalla.
Nimeni on Rein Uuemõis.
Jumala siunatkoon sinua.
Rukoilen sydämeni pohjasta, että Jumala siunaisi juuri sinua.
Aamen.
Tunnen sydämessäni kaipausta Jumalan läheisyyteen.
Tunnen pyhyyden kaipuuta.
Tunnen, kuten Morris kuvaili eräässä esiintymisessään -
samalla kanavalla, että nykyisin evankeliumi on laimennut.
Kuin laimennettu veden kanssa.
Jeesuksen verestä ja synnistä sekä parannuksenteosta -
pastorit pelkäävät puhua.
Mutta tämän päivän julistajat ovat kiusauksen edessä.
Jeesus tiesi, että tulevaisuudessa ihmiset etsivät puhujia, -
jotka puhuvat sanoja, joita ihmiset haluavat kuulla.
Tuntuu, että pelastuminen on mielletty yksinkertaiseksi asiaksi.
Että riittää, kun ottaa Jeesuksen vastaa ja pyytää syntinsä anteeksi.
Sen jälkeen voi taas jatkaa omaa, kunnollista elämäänsä.
Vaan Jeesus on puhutellut sydäntäni monin ajatuksin.
Näille mietteille antaisin otsikon: "Onko taivaaseen helppo päästä?"
Jeesus sanoi, ettei ole.
Sillä tie taivaaseen on kapea ja ahtaat ovat taivaan portit.
Jeesuksen mukaan monet koettavat, mutta eivät kykene pelastukseen.
Toisinaan puhun parannuksesta, -
rakkauden tarpeesta, -
Jumalan läheisyydestä ja pyhyydestä.
Kuin lähtisin vastavirtaan nykyisestä kristillisyydestä.
Että asiaa ei saisi ottaa niin vakavasti.
Tunnustan vilpittömästi: -
olen useasti kysynyt läheisiltäni, joihin luotan, -
että takerrunko pikkumaisuuksiin?
Sillä jos mutteria kiristää liikaa, se alkaa pyöriä tyhjää.
En vertaa itseäni Jeremiaan, -
sillä hän oli suuri profeetta ja minä vain Jumalan palvelija.
Jeremia saarnasi koko elämänsä Jumalan valtakunnasta ja pyhyydestä.
Mutta kukaan ei uskonut häntä.
Jeremia kehoitti kuningasta antautumaan Nebukadnessarille -
vakuuttaen Jerusalemin säästyvän ja temppelin pysyvän pystyssä.
Mutta kuningas pelkäsi ihmisiä. Jerusalem hävitettiin.
Salomon temppeli hajotettiin maan tasalle -
pelon ja epäuskon vuoksi.
Palvelen Tallinnassa seurakuntaa -
ja tutkin Jumalan sanaa, mikä on erehtymätön totuus, -
sillä minkä Jumala on ilmoittanut, se on totuus.
Lopuksi tulin tilanteeseen, missä esitin itselleni kysymyksiä.
"Rein, jos tänään kohtaisit Jeesuksen, -
voisitko katsoa Häntä silmiin, kun Hän kutsuu liittymään Herrasi riemuun?"
Asia ei ole niin yksinkertainen.
On helppo mennä äärimmäisyydestä toiseen.
Voi käyttäytyä kuten käskyt määräävät.
Tai sanoa, että armo ja totuus tuli Jeesuksen kautta.
Armo on totta. Totuus on olemassa.
Me elämme armosta.
Olemme saaneet vanhurskautemme armosta uskoessamme Kristukseen.
Uskoessamme, uudestisyntyessämme,
olemme saaneet tämän kirjan, -
mikä kertoo hyvinkin täsmällisesti, miten rakkaus ilmenee.
Emme voisi mitenkään toteuttaa Uuden Testamentin elämänohjeita -
yksin omavoimaisesti.
Miten rakastaa vihollista? Kuinka antaa jokaiselle anteeksi?
Miten tehdä hyvää ja iloita tuskan ympäröimänä?
Mahdotonta omin voimin.
Tarvitsemme Jumalan Pyhää Henkeä.
Pyhä Henki istuttaa käskyt sydämeen.
Israelin kansa koki tämän aikoinaan.
Uskova kaipaa Pyhää Henkeä elämään.
Miellyin joskus konjakin makuun.
Jumala puhutteli minua sanoen: "Rein, tuo lämmin ja miellyttävä -
konjakin aikaansaama tunne on lopulta vastakohta sille, -
mitä Pyhä Henki antaa."
Jumala armahti minua ja armostaan en ole jälkeen juonut snapsiakaan.
Tuo tapahtui vuosia sitten.
Paavalikin sanoi, että rakkaus velvoittaa ja auttaa päätöksissä.
Haluan jakaa kanssasi, mitä tuolloin ymmärsin.
Älä välitä, jos olet kuullut tämän jo aiemmin.
En haluaisi toistaa itseäni, -
mutta olen joutunut usein kertomaan näitä perusteita.
Kouluajoista lähtien muistan, -
että suoraa ei voi määritellä vain yhden pisteen avulla.
Yhden pisteen kautta voi kulkea monta erisuuntaista suoraa.
Mutta kaksi pistettä -
määrittelevät tietyn suoran hyvin tarkkaan.
Löydettyäni nuo kaksi pistettä kerroin niistä tovereilleni.
Löysin vielä kolmannenkin pisteen.
Pisteitä on edelleen lukuisia, mutta kolme on tärkeintä.
Jos ne ottaa vakavasti, avautuu tie taivaaseen.
Ensimmäinen piste on Jeesuksen Vuorisaarnasta.
Jeesus sanoi: -
Puhdassydämiset näkevät Jumalan.
Herra, tarkastelen nyt tässä hetkessä sydäntäni.
Että toisille puhuessani näkisin oman keskeneräisyyteni.
Uskon, että minulla on tiedostamattomia erheitä.
Tarkastelen nyt tietoisesti sydäntäni, jotta -
voisin katsoa jokaista silmiin.
Jotta voisin siunata toisia.
Ja jotta voisin katsoa Jumalaani silmiin.
Astronautti James Irwin vieraili kerran Olevisten kirkossa.
Hän kertoi tunteneensa Jumalan läheisyyden selvästi kuun pinnalla.
Hän olisi halunnut kääntyä katsomaan, onko Jeesus takanaan.
Käyn usein iltaisin kävelyllä.
Tarkoitukseni on huolehtia hieman terveydestäni.
En toimi mitenkään uskonnollisesti, mutta pidän näitä rukouskävelyinä.
Kaipaan Jumalaa ja välillä pysähdyn antaen käteni kietoutua ympäri.
"Jeesus, haluaisin katsoa silmiisi."
Ihmiset kuvittelevat, että suuret synnit erottavat ihmisen Jumalasta.
Uskon, että kun jotkut katsovat minua, -
ajattelevat, etten ole ryöstänyt pankkia tai pettänyt puolisoani.
Etten valehtele tai varasta.
Kun katsovat minua, ajattelevat, että minulla on kaikki hyvin.
Hiljattain juttelin erään vanhemman naisen kanssa, -
että kaikki me olemme syntiä tehneet, vailla Jumalan kirkkautta.
Sen mukaan meidän määränpäämme on taivaan sijaan helvetti.
Mutta nainen sanoi varmana, että hän oli elänyt kunniallisesti.
Keskustelimme edelleen ja lopuksi nainen tunnusti olevansa syntinen.
Unohdamme tahtomattamme asioita.
Kuten, että ajattelemme toisistamme pahaa.
Joka päiväinen syntimme on toisten tekemien virheitten osoittelu.
Puhumme rumasti.
Tuomitsemme.
Jeesus on painottanut, että meillä on taipumus -
nähdä rikka veljemme silmässä, mutta halkoa omassamme emme huomaa.
Farisealaiset tulivat Jeesuksen luo.
He osoittivat naisen, joka oli tehnyt aviorikoksen ja odottivat -
Jeesuksen tuomitsevan hänet.
Mutta Jeesus rukoili piirrellen maahan ja kehoitti sitten sitä, -
joka on synnitön, heittämään ensimmäisen kiven.
Kukaan ei tiedä, mitä Jeesus maahan piirsi.
Mutta farisealaisten laki kävi tyhjäksi.
Minulla on hyvä esimerkki nuoruudestani.
Saksan Nürnbergissä toimitettiin sotarikosoikeudenkäyntiä.
Göring sai teloitustuomion.
Oikeammin hänet piti hirttää.
Göringin vaimo suuteli miestään viimeisellä tapaamisella ja -
antoi suudelmassa hänen suuhunsa pienen myrkkyampullin.
Kun Göringiä haettiin tuomiolle, -
oli mies ehtinyt purra ampullin rikki ja kuollut.
Hän vältti hirsipuun, mutta ei pelastunut.
En tiedä, koettiinko myrkytys hirttämistä -
kunniallisempana tapana kuolla.
Tarinan opetus on siinä, ettei tarvitse juoda suurta lasia -
tai saavia tyhjäksi, vaan pieni määrä myrkkyä riittää tappamaan.
Monille kielille on käännetty jae: -
Synti tappaa.
Yksi synti tappaa.
Siksi Raamatussa sanotaan, että -
jokainen on tehnyt syntiä.
Vain puhtaat sydämet näkevät Jumalan.
Raamattu opettaa ankarasti, että tahallista synnin -
tekemistä ei armahdeta.
Rakas veljeni ja sisareni, -
rakas ystäväni, joka katselet ohjelmaa, -
ehkä kuljet kaupungilla monien ihmisten seassa.
Ehkä et kykene tuntemaan sydämessäsi, että -
suurin osa ihmisistä kulkee kohti helvettiä.
Sillä joka ikinen on tehnyt syntiä.
Ja synnin palkka on kuolema. Ikuinen kuolema.
Mutta ne, jotka näkevät Jumalan, -
heillä on puhdas sydän.
Emme voi itse puhdistaa sydäntämme, vaan sen puhdistaa Kristuksen veri.
Usko Jeesukseen Kristukseen.
Mihin perustuu tietoni siitä, että pääsen taivaaseen?
Apostoli Johannes on kirjoittanut heille, jotka uskovat -
Jumalan Pojan nimeen, -
jotta he tietäisivät, että heillä on ikuinen elämä.
Minä uskon Jeesuksen Kristuksen nimeen.
Uskon Hänen verensä pesseen omantuntoni puhtaaksi.
Johannes ei kirjoita siksi, että toivoisitte tai luulisitte -
pääsevänne taivaaseen, vaan siksi, että te sen tietäisitte.
Se on Raamatun perusta. Aamen.
Synti tappaa. Puhdas sydän näkee Jumalan.
Herra, anna armoa, jotta emme leikkisi omantuntomme kanssa.
Sillä tahratulla sydämellä on myös vaikea uskoa.
Raamattu kertoo uskon salaisuudesta.
Miksi maailmassa on niin vähän uskoa?
Koska uskon salaisuus on puhdas omatunto. Aamen.
Kun kuljemme läpi elämän vilpittömin sydämin, -
niin tapaamme taivaassa.
En hyvien tekojeni vuoksi tai julistaessani televisiossa, -
tai siksi, että olen pastori, -
vaan siksi, että rakastan ja uskon Jeesukseen.
Raamatun mukaan usko pelastaa.
Edelleen; Jeesukselta kysyttiin, että -
mikä juutalaisten 613 käskystä on kaikkein tärkein.
Kysymyksen esittänyt farisealainen saattoi luulla tärkeimmän -
sisältyvän kymmeneen käskyyn.
Mutta Jeesus vastasi, että rakasta Herraa, -
sinun Jumalaasi. Koko sydämestäsi.
Rakasta koko sielullasi, kaikesta uskostasi ja voimastasi.
Ja rakasta lähimmäistäsi niin kuin itseäsi.
Näissä kahdessa käskyssä täyttyvät kaikki käskyt sekä profetiat.
Kerron murskaavan tosiasian: -
Jumalan seurakunnassa on kovin vähän Jumalan rakkautta.
En syytä seurakuntaa.
Vaan siunaan seurakuntaa ja rukoilen Jumalaa, että -
Hän valaisi rakkautta sydämiimme.
1. Korinttolaiskirjeen 13. luku, -
mikä on runollisen kaunis ja paljon luettu luku, -
on Jumalan sana ihmisille.
Minulla voi olla usko, mikä siirtää vuoria.
Minulla voi olla profetoimisen lahja ja tieto tulevasta.
Minulla voi olla kaikenlaisia kykyjä.
Mutta Raamattu sanoo niiden olevan hyödyttömiä.
Sillä ilman rakkautta ei ole uskoa.
Jumala, rukoilen lopun ajan seurakunnassa -
ennen Jeesuksen tulemista -
anottavan Sinulta rakkautta sydämiin ja Pyhää Henkeäsi.
Että ihmiset sanoisivat: En halua jäädä kuolemaan, -
vaan tahdon olla luonasi ikuisesti.
Herra, täytä minut rakkaudellasi!
En kykene rakastamaan niitä, jotka minua vihaavat -
ilman Pyhää Henkeäsi.
Ilman en kykene antamaan anteeksi niille, -
jotka ovat minua loukanneet.
Tule Jumalan Pyhä Henki. Tule ja auta meitä.
On siis kaksi määräävää pistettä,
jotka määrittelevät suoran, tien Jumalan valtakuntaan.
Pietari sanoo, että uskon tarkoitus on sielujen pelastuminen.
Jos käyt säännöllisesti läpi elämän kirkossa, -
mutta et rakasta, vaan katkeroidut, -
tuomitset ja puhut pahaa toisista; ei kirkossa käynti mitään auta.
Hyvät teot tai pitkät rukouksetkaan eivät sinua auta.
Sillä Raamatussa ilmaistaan vakaasti, että -
mitä silmä ei ole nähnyt ja mitä korva ei ole kuullut, -
sellainen on taivas, minkä Jumala on meille luonut.
Tuntenet tuon luvun Raamatusta.
Mitä silmä ei ole nähnyt ja mitä korva ei ole kuullut, -
sellaisen taivaan on Jumala luonut heille, jotka Häntä rakastavat.
Rein, kysyn sinulta: -
"Uskallatko tunnustaa rakastavasi Jeesusta koko sydämestäsi?"
"Kyllä, rakastan koko olemuksellani!"
"Jeesus, kaipaan sinua."
Toivoisin kaikkien uskovien -
ymmärtävän, että ilman rakkautta ei ole kristinuskoa.
Kun käsitin tämän, Jumala puhutteli minua.
Että silloin, kun puhun ihmiselle, joka ei tunne Jumalaa ja -
Hänen ehdotonta, ikuista rakkauttaan, -
on hänelle kerrottava kristinuskon kuuluvan Jeesukseen rakastuneille.
Ota tänään armo vastaan.
Rukoile Pyhää Henkeä sydämeesi, jotta voisit rakastua Jeesukseen.
Kolmas tärkeä piste on varmuuden varmistamiseksi.
Aikoinaan juutalaisten korkeimmassa oikeudessa -
voitiin langettaa kuolemantuomio kolmen todistajan läsnä ollessa.
Olen kysellyt ihmisiltä ja -
nyt kysyn myös itseltäni erään ajankohtaisen kysymyksen.
Tilastollisesti tarkasteltuna -
elän nyt elämäni viimeisiä päiviä.
Kysymys kuuluu: Odotatko Jeesusta?
Olin puhumassa yhdessä maalaisseurakunnassa.
Puheeni jälkeen nuori miespastori kiitti Jumalaa siitä, -
ettei Jeesus ole vielä tullut, sillä maailma ei ole valmistautunut.
En ryhtynyt kiistelemään, vaan siunaan häntä edelleenkin.
Hebrealais kirjeessä kerrotaan selkeästi, miten -
Jeesus tuli ensimmäistä kertaa -
jouluaikaan, minkä me edelleen pyhitämme.
Jeesus tuli vapahtamaan meidät synneistämme.
Toisella tulemisellaan Hän pelastaa ne, jotka Häntä odottavat.
Seuraava maailmaa kohahduttava -
Jumalan puuttuminen maailman asioihin on -
Jeesuksen toinen tuleminen ja pyhien ylösnousemus.
Silloin kuolleet, jotka Jeesusta odottivat, nousevat ylös, -
kun Jeesus tulee planeettamme läheisyyteen -
pasuunan pauhatessa ja ylienkelin saattelemana.
Kuolleet heräävät ja saavat ylösnousemusruumiin.
Elävät temmataan ylös.
Sen jälkeen maailmaa kohtaa vaikeista vaikeimmat ajat.
Jeesus noutaa omansa taivaisiin.
Hebrealais kirjeessä on kerrottu, -
miten Jeesus tulee noutamaan niitä, jotka Häntä odottavat.
Anteeksi, koska olen häpeilemätön, mutta kysyn nyt itseltäni: -
"Jos Jeesus tulee tänään, jäänkö vai pääsenkö luoksensa?"
Muutama viikko sitten palvellessani seurakunnassa -
pyysin ihmisiä tutkimaan itsekseen sydämessään, -
että ovatko he valmiita lähtemään, jos Jeesus tänään tulee?
Onko sydämesi puhdas? Kaipaatko Herraa?
Rakastatko Kristusta?
Herra puhuttelee ihmissydäntä: -
"Jos et ole tänään valmis lähtemään mukaani, -
et ole todennäköisesti valmis silloinkaan, kun tulen." Aamen.
Ota tämä vakavasti.
Herramme Kristus, minä rukoilen.
Ihmiset, jotka kuvittelen mielessäni, -
jotka kuulevat sanani, -
voisivat polvistua eteesi.
Nostamme kädet ylös sanoaksemme: "Herra, muuta minut!"
Mitä hyötyä on maailmallisista saavutuksista?
Mitä hyötyä on rikkauksista, jos niiden myötä kadotan sieluni?
Jeesus, anna minun tehdä parannus ja täytä Pyhällä Hengelläsi.
Auta minua rakastumaan Sinuun. Kulje rinnallani elämäntaipaleeni.
Kunnioitettu olkoon Sinun nimesi.
Kiitämme Sinua, Herra. Aamen.
Rakas katsoja, ole siunattu!
Anteeksi, jos olen loukannut sinua.
Vaikka en näe sinua, minä rakastan sinua Jeesuksen nimessä.
Suomennos: Maria Peura